 Gudoomiye Siilaanyo isaga oo hadalkiisa sii watana waxa uu yidhi Komishanka cusubna aad iyo aad ayaan ugu ducaynaynaa waanan soo dhawaynayaa aniga oo ku hadlaya magaca xisbiga, taageerayaasha xisbiga iyo magacaygaba, Illaahayna waxaan ka baryayaa in uu xilka u fududeeyo hawsha la idiin xilsaarayna waa mid aad iyo aad u adag shaqo badan u baahan, Caddaalad badan u baahan, wixii ina soo maray way cad yihiin waxaa la shaqayn doona ajnabi, waxa kale oo la shaqayn doona dad gudaha ah Barnaamijka u yaalaa ma aha mid fudud umadii iyo dunida oo dhan baa sugaysa, cida maanta la eegayaa waa idinka, waxaan qabaa anaguna in aanu ku kalsoonahay anagoo kalsooni buuxda idin siinayna, kolay iyo kolayba hawshaa waanu idinku gacan siin doonaa wixii aanu idinla qaban karno 